Ma soovitan vastuse otsimisel esmalt vaadata ajaloolase Eero Medijaineni raamatut "Maailm prowintsionu peeglis", kus ta vaatab Eesti välispoliitikat ja rahvusvahelisi suhteid Eesti ajalehtede  karikatuuridel aastatel 1918-1940. Kui tõmmata paralleel ja vaadata, kuidas on käsitletud rahvusvahelisi suhteid Eesti ajalehtede karikatuuridel viimase 15 aasta jooksul, siis on pilt üpris kesine. Aeg-ajalt vilksatab mõni joonistus Vene karust ja selle kõrval murumütsis mehikesest, aga see on kõik. Samas kirjeldab see pildivalik üpris kõnekalt meie maailmapilti. Kui ajakirjandus hakkaks rohkem välispoliitikast kirjutama, tunneks inimesed selle vastu enam huvi ja poliitikud omakorda tegeleks sellega sisulisemalt.